PMIndiaData/PMIndiaSum huggingface dataset:
পি.এম.না থৌবুরেল ওইদুনা হীত ৱেব মেনেজমেন্ত অমসুং মনসুন প্রিপেয়র্দনেসকা মরি লৈনবা ফিভম য়েংশিন্নবা অৱাংবা থাক্কী মীফম অমা পাংথোকখ্রে

প্রধান মন্ত্রী, শ্রী নরেন্দ্র মোদীনা ঙসি হিত ৱেব মেনেজমেন্ত অমসুং মনসুন প্রিপেয়র্দনেসকা মরী লৈনবা ফিভম য়েংশিনখ্রে। মীফম অদুদা আই.এম.দি. অমসুং এন.দি.এম.এ.না লৈবাক শিনবা থুংনা ২০২২গী মার্চ – মেদা মতম কুইনা মৈশা য়াম্না ৱাংনা লৈবগী মতাংদা খঙহনখি। রাজ্যশিং অমসংউ য়ু.তি.শিংদা হীত এক্সন প্লানশিং অসিবু রাজ্য, জিলা অমসুং সিতীগী থাক্তা স্তেন্দার্দ রেসপোন্স অঞা ওইনা শেম-শাদুনা লৈনবা তাক্লকখ্রে। সাউথ ৱেস্ত মনসুনগী মতাংদা শেম-শাদুনা লৈবগ মতাংদা, রাজ্য খুদিংমক্তা ‘ফ্লদ প্রিপেয়র্দনেস প্লানশিং’ শেম্নবা অমসুং মতিক চাবা শেম-শানবগী পাম্বৈশিং লৌখৎনবা খঙহল্লকখ্রে। এন.দি.আর.এফ.তা ঈশিং-ঈচাউনা শোকহল্লবা রাজ্যশিংদা দিপ্লোইমেন্ত প্লানশিং দেবেলপ তৌনবা খঙহল্লকখ্রে। কম্যুনিতীশিংদা সেন্সিতাইজ তৌনবগীদমক্তা সোসিয়েল মীদিয়া অসিবু নিংথিজনা শিজিন্নবগী থবক অসি পাক শন্না পাইখৎকদবনি। প্রধান মন্ত্রীনা হীত ৱেব নত্রগা মৈ চাকপগী থৌদোক্না মরম ওইরগা শিবা য়াওদনবা পাম্বৈ খুদিংমক শিজিন্নবগী তঙাইফদবা লৈ অমসুং অসিগুম্বা থৌদোকশিং অসিদা ঐখোয়গী রেসপোন্স তাইম অদু খ্বাইদগী য়ামদবা ওইগদবনি হায়না মহাক্না মখাতানা হায়রকখি। মহাক্না শাগৎলক্লিবা মৈশাগী ফিভম অসি য়েংলগা, হোসপিতালগী ফাবর সেফ্তী ওদিৎশিং তত্তনা তৌবগী মথৌ তাই হায়না হায়খি। পি.এম.না মৈগী খুদোংথিবগী মায়োক্তা লৈবাক অসিদা লৈরিবা তোঙান-তোঙানবা উমং-ৱামংশিংগী ইকোসীস্তেমশিংদা উমং-ৱামংগী খুদোংথিনিংঙাই ওইবা অদু য়ারিবমখৈ হন্থহন্নবা, মৈ চাকপগী ওইথোকপা য়াবা অদুবু মতম চানা খঙদোকপা অমসুং মৈশিং অদু মুথৎনবগীদমক্তা, অমসুং মৈ চাকপগী থৌদোক অদুগী মতুংদা রিকোভরী তৌবদা য়াংখৎহন্নবা ফোরেস্ত পার্সোনেল অমসুং ইন্সতিত্যুশনশিংগী কেপেবিলিতীশিং অদুবু ফগৎহনবদা থবক তৌবগী মথৌ তাই হায়না হায়খি। পি.এম.না লাক্লিবা মনসুন অসিগী য়েংলগা কন্তামিনেশন অমসুং মসিনা মরম ওইরগা ঈশিংদগী থোরকপা লাইনাশিং শন্দোরকপদগী থিংনবা থক্নবা ঈশিংগী ক্বালিতী য়েংশিনবগিদমক্তা এরেঞ্জমেন্তশিং তৌনবা খঙহল্লকখ্রে। হীত ৱেব অমসুং লাক্লিবা মনসুনশিং অসিগী য়েংলগা করিগুম্বা থৌদোক অমহেক্তগীদমক্তা সীস্তেমশিং পুম্নমক শেম-শাদুনা লৈনবা কেন্দ্র অমসুং রাজ্যগী এজেন্সীশিংগী মরক্তা কোওর্দিনেশন নিংথিনা পীনবগী তঙাইফদাব অসিগ মতাংদা মীফম অদুদা খন্নখ্রে। মীফম অদুদা পি.এম.গী প্রিন্সিপাল সেক্রেতরী, পি.এম.গী এদভাইজর, কেবিনেত সেক্রেতরী, য়ুমলৈ-কৈরৈ, হকশেল, জল শক্তি মন্ত্রালয়গী সেক্রেতরীশিং, এন.দি.এম.এ.গী মেম্বর, নেস্নেল দিজেস্তর মেনেজমেন্ত ওথোরিতী (এন.দি.এম.এ.) অমসুং ইন্দিয়ন মেত্যোরোলোজিকেল দিপার্তমেন্ত (আি.এম.দি.) গী দি.জি.শিং অমসুং এন.দি.আর.এফ.কী দি.জি.না শরুক য়াখি।
প্রধান মন্ত্রীনা জুলাই ১৩দা তোকিও ওলেম্পিক্সকী ইন্দিয়ন শান্নরোয় কন্তিজেন্তশিংগা উনগনি

প্রধান মন্ত্রী, শ্রী নরেন্দ্র মোদীনা জুলাই ১৩গী নুমিদাং পুং ৫ তাবা মতমদা ভিদিও কনফরেন্সকী খুত্থাংদা তোকিও ওলেম্পিক্সকী ইন্দিয়ন শান্নরোয় কন্তিজেন্তশিংগা উনগনি। প্রধান মন্ত্রীগা উনগদৌরিবা অসি শান্নরোয়শিং অসিবু মখোয়না মশান্নশিং অসি শরুক য়ান্নবা খোঙশানবা অসিদা পুক্নিং থৌগৎপনি। মহাক্না হন্দক্তা তোকিও-২০২০দা ভারতকী কন্তিজেন্তগী ফেসিলিতেসনগী শেম-শাবশিং য়েংশিনখিবনি। মহাক্না মনকী বাত্তা শান্নরোয় খরদা পুক্নিং থৌগৎপা খোঙচৎকীদমক ৱারী শাখি, মসিদা নত্তনা লৈবাক পুম্বা থোক্লতুনা মখোয়বু থৱায় য়াওনা শৌগৎননবা তকশিনখি। থৌরম অসি য়ুথ এফিয়র্স অমসুং স্পোর্তকী মিনিস্তর শ্রী আনুরাগ থাকুর, য়ুথ এফিয়র্স অমসুং স্পোর্তকী এম.ও.এস. নিশিথ প্রমানিক অমসুং লো মিনিস্তর শ্রী কিরেন রিজিজুসু শরুক য়াখি। ইন্দিয়ন কন্তিজেন্তগী মরমদা ভারত্তগী তোকিওদা খোঙশানগদৌরিবা অসিদা পুন্না মশান্না ১৮গী শান্নরোয় ১২৬ য়াওরি। হায়রিবা অসি ভারতনা ওলেম্পিক্সতা থাবা খ্বায়দগী য়াম্বনি। মশান্না ১৮দা ইভেন্ত ৬৯ য়াওদুনা ভারতনা শরুক য়াগদৌরিবা অসি লৈবাক অসিগী খ্বায়দগী য়াম্বা ওইরি। শরুক য়াগদৌরিবা অসিদা অহানবা মনা ফংবা য়াবা কয়া অমা য়াওরি। পুৱারীগী ওইনা অহানবা, ভারত্তগী ফেন্সর (ভাবানি দেবী)না ওলেম্পিক্স গেম্সতা ক্বালিফাইদ ওইরি। নেথ্রা কুমানান অসিসু নুপী মরক্তগী অহানবা ওলেম্পিক্স গেম্সতা ক্বালিফাইদ ওইরি। সাজন প্রকাশ অমসুং শ্রীহারি নাতারাজনা ভারত্তগী অহানবা ওইনা শ্বিমিংদা “এ” ফংদুনা ওলেম্পিক্স গেম্সতা ক্বালিফাইদ ওইরি।
এসিস্তেন্ত সেক্রেসরীশিংগী কাইনা থৌরমঃ ২০১৫ বেচকী আইএএস ওফিসরশিংনা প্রধানমন্ত্রীদা প্রজেন্তেসন উৎখ্রে

এসিস্তেন্ত সেক্রেতরী ওইনা মখোয়গী কাইনা থৌরমগী শরুক অমা ওইনা, ২০১৫ বেচকী আইএএস ওফিসরশিংনা ঙসি প্রধানমন্ত্রী শ্রী নরেন্দ্র মোদীগী মাংদা প্রজেন্তেসনশিং উৎখ্রে। লৈঙাক্কী তোঙান তোঙানবা হিরমশিংদা খনগৎলবা প্রজেন্তেসন ৮ ওফিসরশিংনা শেমখি, মখোয়গী থিমশিং অদুদি খুদোংথিবা নংলবশিংদা খুদক্কী ওইবা তেংবাং, ত্রেকিং ইন্দিবিজুএল কার্বোন ফুৎপ্রিন্তশিং, ফাইনান্সিয়েল ইনক্লুজন, খুঙ্গংগী চাগা হেনগৎহনবা, দাতা দ্রাইবন রুরেল প্রোস্পরিতী, হেরিতেজ তুরিজম, রেলৱে সেফতী অমসুং সেন্ত্রেল আর্ম ফোর্সেসনি। থৌরম অদুদা ৱা ঙাংলদুনা প্রধানমন্ত্রীনা হায়খি মদুদি মতম কায়া মরুম অসি খ্বাইদগী নহা ওইবা অমসুং খ্বাইদগী অহল ওইবা ওফিসরশিংনা মখোয় মশেল পাউ ফাওনরকপা অসি তশেংনা য়ামনা মরু ওইবা অমনি। প্রধানমন্ত্রীনা হায়খি মদুদি নহা ওইরিবা ওফিসরশিংনা অসিগুম্বা ৱারি-ৱাতাই অসিদগী কান্নরবা শরুকশিং লৌশিঞ্জগদবনি। প্রধানমন্ত্রীনা নহা ওইরিবা ওফিসরশিংদা জিএসিতি চৎনহনবা অমসুং মরুওইনা বিঐচআইএম এপকী থোংদা দিজিতেলগী ওইবা মওংদা পীথোক-পীশিন তৌনবা চাওখৎহন্নবগী লমদা মিয়েং চংনবা খঙহনখি। মহাক্না মখোয় মখোয়গী মরি লৈনবা বিভাগশিংদা সরকারগী ই-বাজার (জিআইএম)বু শিজিন্নবদা খোংজেল য়াংশিন্নবা ওফিসর পুম্নমক্তা খঙহনখি। মহাক্না হায়খি মদুদি মসিনা ময়াই চাবশিং লোইশিল্লগনি অমসুং সরকারগীদমক্তা শেল তুংশিন্নবগী মরম অমা ওইরগনি। ওদিএফকী পান্দমশিং অমসুং খুঙ্গংগী লমদা মৈ পীবগী খুদমশিং পল্লদুনা প্রধানমন্ত্রীনা ওফিসরশিংদা পান্দমগী শরুক চাদা চাম্মা ফংনবগী মাইকৈদা থবক তৌনবা ফোংদোকখি। মহাক্না ওফিসরশিংদা খঙহনখি মদুদি ২০২২ ফাওবগী মনুংদা নীংতম লান্মীশিংগী মংলানগী ভারত শেম্ননবগী মাইকৈদা থবক তৌবীয়ু। মহাক্না হায়খি মদুদি তোল্ল- তারবা ফিভমদগী হৌরকপা ওফিসরশিংনা নহা ওইরিবা মহৈরোইশিংগা শোইদনা উনবীয়ু অমসিং মখোয়বু পুক্নীং থৌগৎপীয়ু। প্রধানমন্ত্রীনা হায়খি মদুদি পাউ ফাওনবনা নুংশিনবগী মাইকৈদা পুরকই। মহাক্না হায়খি মদুদি ঙসিগী ওফিসরশিংগী মরু ওইবা পান্দমদি জাতি অমসুং মীয়ামগী য়াইফনবা হোৎনবনি। মহাক্না ওফিসরশিংদা তীম স্প্রিত্তা থবক তৌমিন্ননবা খঙহনখি অমসুং মখোয়না চৎলুবা মফম খুদিং তীম শেম্ননবসু খঙহনখি।
প্রধান মন্ত্রীনা সি.আর.পি.এফ. পর্সনেলশিংবু ৮২শুবা রাইজিং দেদা  য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা সি.আর.পি.এফ. পর্সনেলশিংবু ৮২শুবা রাইজিং দেদা য়াইফ-পাউজেল পীখ্রে। ত্বীৎ অমদা, প্রধান মন্ত্রী হায়খি, “অমত্তা ঙাইরবা ফোর্স ওইরিবা সি.আর.পি.এফ. পর্সনেলশিংবু মখোয়গী ৮২শুবা রাইজিং দেগীদমক য়াইফ-পাউজেল পীজরি। সি.আর.পি.এফ. অসি ঐখোয়গী লৈবাকপু তেক্ত-কাইদনা থম্নবা মাং থাদুনা লৈরি। মথৌনা অমসুং মথৌ মশক খঙবগীদমক ফোর্স অসি তমজনীংঙাই ওই। লাক্লিবা চহিশিং অসিদা সি.আর.পি.এফ.না অহেনবা পুরকপা ওইরসনু।”
প্রধান মন্ত্রীনা পন্দিৎ জৱাহরলাল নেহরুগী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা হান্নগী ভারতকী প্রধান মন্ত্রী, পন্দিৎ জৱাহরলাল নেহরুগী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি: “ঐখোয়গী হান্নগী পি.এম. পন্দিৎ জৱাহরলাল নেহরুজীগী মপোক কুমওন্না লাকপদা মহাকপু ইকাই খুম্নবা উৎচরি। ঐখোয়গী জাতিগীদমক মহাক্না শরুক তমখিবা অদুসু ঐখোয়না নীংশিংলি।”
“ভারতকী পুৱারীদা লৈহৌরগদবা নুমিৎ অমা”

প্রধান মন্ত্রীনা ঙরাং আই.এন.এস. বিক্রান্ত তোংবদা পোকখিবা চাউথোকচবগী ৱাখল্লোন ফোংদোকখি। প্রধান মন্ত্রী, শ্রী নরেন্দ্র মোদীনা ঙরাং আই.এন.এস. বিক্রান্ত তোংবদা মহাক্কী মফমদা ফাওখিবা চাউথোকচবগী ৱাখল্লোল ফোংদোকখ্রে। মহাক্না ভিদিও অমসু লান্থোকখি। প্রধান মন্ত্রীনা ত্বীৎ তৌখিঃ "ভারতকী পুৱারীদা লৈহৌরগদবা নুমিৎ অমা! ঐহাক্না ঙরাং অসিগুম্বা চাউথোকচবগী ৱাখল্লোন অসি আই.এন.এস. বিক্রান্ত তোংবদা ফাওখিবা চাউথোকচবগী ৱাখল্লোল অসি ৱাহৈনা ফোংদোকপা ঙম্লোই।"
প্রধান মন্ত্রীনা অমেথীদা জোইন্ত ভেঞ্চর ইন্দো-রুসিয়ন রাইফল প্রাইবেৎ লিমিতেদ লৈবাক মীয়ামদা কত্থোকখ্রে

প্রধান মন্ত্রী শ্রী নরেন্দ্র মোদী ঙসি উত্তর প্রদেশকী অমেথীগী কৌহরদা চৎখ্রে। মহাক্না ক্লাস্নিকোব এসোল্ত রাইফল পুথোক্নবগীদমক ইন্দো–রুসিয়ন রাইফল প্রাইবেৎ লিমিতেদকী জোইন্ত ভেঞ্চর লৈবাক মীয়ামদা কত্থোকখি। মহাক্না অমেথীদা চাউখৎ থৌরাংগী প্রোজেক্ত কয়া অমসু উরেপ–উয়ুং তমখি অমদি লৈবাক মীয়ামদা কত্থোকখি। ঙাকশেল মন্ত্রী নির্মলা সিতারমন্না পাথোকখিবা ,থৌরম অদুদা পীখিবা মহাক্কী পাওজেলদা রুসিয়াগী রাস্ত্রপতি ব্লাদিমীর পুতিন্না হায়খি মদুদি “অনৌবা জোইন্ত ভেঞ্চর অসিনা খ্বাইদগী নৌবা ২০০ পরিংগী মালেমদা মমিং চৎলবা ক্লাস্নিকোব এসোল্ত রাইফল পুথোক্লগনি। মতৌ অসুম্না ইন্দিয়ন দিফেন্স–ইন্দস্ত্রীয়েল সেক্তরবু নেস্নেল সেক্যুরিতী এজেন্সীশিংগীদমক অপীকপা খুৎলায়গী কেতেগোরীগী মথৌ তাবা অদু এদভান্স রুসিয়ন তেক্নোলোজীগী খুদোংচাবা লৌদুনা মপুং ফাহন্নবা তঞ্জা ফংলগনি।” মীয়াম তিনখিবা মীফমদা ৱা ঙাংলদুনা প্রধান মন্ত্রীনা রাস্ত্রপতি পুতিনবু পার্তনরশিপ অসিগীদমক থাগৎপা ফোংদোকখি। অমেথীদা লৈরিবা খুদোংচাবা অসিদগী রাইফল লাখ কয়া শারগনি অমদি ঐখোয়গী সেক্যুরিতী ফোর্সশিংগী মপাঙ্গল কনখৎহল্লগনি হায়না মহাক্না ফোংদোকখি। দিবেলপমেন্ত অসি থেংমল্লবনি হায়নসু মহাক্না ফোংদোকখি। ঐখোয়গী লান্মীশিংগীদমক অনৌবা থাক্কী রাইফলশিং পুথোকপদা থেংথহনবা অসিনা তশেংনা জৱানশিংদা মীচং মীখায় নায়বগী থৌওংগা পাংখক ওইরি হায়না মহাক্না ফোংদোকখি। মহাক্না নৌহৌননা নীংশিংখি মদুদি ২০০৯দা বুলেৎ–প্রুফ জেকেৎশিং দরকার য়াম্না ওইখি, অদুবু ২০১৪ ফাওবা অসিগুম্লবা জেকেৎশিং ফংহনখিবা লৈখিদে। মসিগী মতৌ তাবা অসি হৌজিক্তি কেন্দ্র সরকারনা মপুং ফাহনখ্রে হায়না মহাক্না মখা তাখি। অমেথীদা অতোপ্পা দিবেলপমেন্ত প্রোজেক্তশিং পায়খৎপদা অপনবা পীরিবশিং অদুসু মহাক্না পনখি। অসিগুম্লবা দিবেলপমেন্ত প্রোজেক্তশিং অসি মথৌ তৌহন্নবা অমদি মীয়ামদা থবক ফংহন্নবা অপনবা পীরিবশিং অসি লৌথোক্কদবনি হায়না মহাক্না ফোংদোকখি। প্রধান মন্ত্রী অৱাস য়োজনা, উজ্জ্বলা য়োজনা, সৌভাগ্য য়োজনা অমদি তোইলেৎ কয়া শাবা অসিনচিংবা স্কিমশিং ইমপ্লিমেন্ত তৌবনা অমেথীগী প্রজা মীয়ামগী পুন্সি মহিং লায়থোকহল্লে হায়না মহাক্না ফোংদোকখি। কেন্দ্র সরকারনা লাইরবশিংবু শক্তি পীদুনা লাইরবগী পনখৈ মখাদগী থোরকপদা মতেং পাংলি হায়না প্রধান মন্ত্রীনা ফোংদোকখি। মদুগা মান্ননা লৌমীশিংদসু শক্তি পীরি হায়না মহাক্না হায়খি। মসিগা মরী লৈননা মহাক্না প্রধান মন্ত্রী কিসান সম্মান নিধিগী মতাংদা পনখি। স্কিম অসিনা মথংগী চহী তরাদা লৌমীশিংগী মফমদা লুপা কোতি লাখ ৭.৫ ফংহল্লগনি হায়না মহাক্না হায়খি।
প্রধান মন্ত্রীনা হৌস্তোন্দা কাশ্মিরি পন্দিৎশিংগা উন্নদুনা ৱারী শান্নখ্রে

প্রধান মন্ত্রী শ্রী নরেন্দ্র মোদীনা ঙসি তেক্সাসকী হৌস্তোন্দা কাশ্মিরি পন্দিৎশিংগী মীহুৎ কাংবু অমগা উন্নদুনা ৱারী শান্নখ্রে। ৱারী শান্নখিবা অদুগী মনুংদা, ভারতপু খুমাং চাওশিলহন্নবা অমসুং ভারতমচা খুদিংমকপু শক্তি লৈহন্নবগীদমক প্রধান মন্ত্রীনা লৌখৎলিবা খোংথাংশিং অদু কমুনিতীগী মীহুৎশিংনা শৌগৎপা ফোংদোকখি। ৱারী শান্নবা লোইরবা মতুং প্রধান মন্ত্রীনা ত্বিতরদা হায়খি, “হৌস্তোন্দা ঐহাক্না কাশ্মিরি পন্দিৎশিংগা লোয়ননা অখন্নবা উন্নবগী থৌরম অমা পাংথোকখি।”
পি.এম. এপ্রিল ২১দা লাল কীলাদা শ্রী গুরু তেগ বহাদুরগী ৪০০শুবা প্রকাশ পুরবগী পালন থৌরমদা শরুক য়ারগনি

প্রধান মন্ত্রী শ্রী নরেন্দ্র মোদীনা এপ্রিল ২১, ২০২২গী নুমিদাং পুং ৯:১৫ তাবা মতমদা লাল কীলাদা শ্রী গুরু তেগ বহাদুরগী ৪০০শুবা প্রকাশ পুরবগী পালন থৌরমদা শরুক য়ারগনি। মহাক্না মীতিন অদুদা ৱা ঙাংগনি অমসুং থৌরম অসিদা নীংশিং শেনয়েক অমসুং পোস্তেজ স্তাম্প অমা ফোঙগনি। অসি দিল্লী সিখ গুরুদ্বারা মেনেজমেন্ত কম্মিসনগা খুৎশম্নদুনা ভারত সরকারনা শিনগনি। নুমিৎ নিনিগী থৌরম (এপ্রিল ২০ অমসুং ২১) অসিদা লৈবাক অসিগী তোঙান-তোঙানবা শরুকশিংদগী রাগীশিং অমসুং অঙাংশিংনা ‘শবদ কীর্তন’দা শরুক য়াগনি। গুরু তেগ বহাদুরজীগী পুন্সি ৱারী উৎলিবা মৈ অমসুং মখোলগী ওইবা ফজরবা থৌরম অমসু উৎকনি। মসিগী মথক্তা সিখকী ত্রেদিস্নেল মার্সিএল আর্ত ‘গতকা’সু পাঙথোক্কনি। থৌরম অসিনা মালেমগী পুৱারীদা লাইনীং অমসুং মীওইবগী থৱায়গী মমল, ৱাখল্লোন অমসুং প্রিন্সিপলশিং ঙাক্নবা মহাক্কী থৱায় থাখিবা, গুরু তেগ বহাদুরজী, মপালশুবা সিখ গুরু অসিনা তাকপী-তম্বীরম্বশিং অদু উৎকনি। মুঘলগী নীংথৌ ওরঙ্গজেবকী য়াথংশিংগী মতুং ইন্না কাশ্মিতি পন্দিৎশিংগী লাইনিংগী ওইবা নীংতম্বা ফংহন্নবা শৌগৎলুবগীদমক মহাকপু হাৎখি। মহাক্না লৈখিদবগী নুমিৎ অসি চহি খুদিংগী নবেম্বর ২৪দা শাহীদি দিবস হায়না পালন তৌরি। দিল্লীদা লৈবা গুরুদ্বারা সিস গঞ্জ সাহিব অমসুং গুরুদ্বারা রাকব গঞ্জ অসি মহাক্কী শেংলবা কত্থোকখিবা অদুগা মরী লৈনৈ। মহাক্না থম্লমখিবা লৌশিং অদুনা লৈবাক অসিগীদমক অপুনবগী শক্তম শাগৎপদা চাউনা কান্নরি।
প্রধান মন্ত্রীনা রাজয়োগীনী দাদী হ্রদয় মোহিনীজীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রাজয়োগীনী দাদী হ্রদয় মোহিনীজীনা লৈখিদবদা অৱাবা ফোঙদোকখ্রে। ত্বিৎ অমদা প্রধান মন্ত্রীনা হায়, “রাজয়োগীনী দাদী হ্রদয় মোহিনিজীবু মহাক্না মীওইবা জাতিগী অৱাবা কোকহন্নবা অমসুং মখা তানা খুন্নাই অসি চাউখৎনবা মহাক্না মশিং থিঙমদনা হোৎনরমখিবশিং অদুগীদমক নীংশিংনহৌরগনি। মহাক্না মালেম শিনবা থুংনা ব্রহ্মা কুমারিশিংগী অফবা পাউজেল শন্দোকপদা মরু ওইবা থৌদাং অমা লৌখি। মহাক্না লৈখিদবদা নুংঙাইতবা পোকই। ওম শান্তি।”
পি.এম.না ২০০১গী পার্লিয়ামেন্ত এতেক্ততা থৱায় থাখ্রবশিংদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ২০০১দা থোকখিবা পার্লিয়ামেন্ত এতেক্তদা মথৌ পাঙথোক্লিঙৈদা থৱায় থাখ্রবা সেক্যুরিতী পর্সনেল পুম্নমক্তা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; "২০০১দা থোকখিবা পার্লিয়ামেন্ত এতেক্তদা মথৌ পাঙথোক্লিঙৈদা থৱায় থাখ্রবা সেক্যুরিতী পর্সনেল পুম্নমক্তা ঐহাক্না ইকাই খুম্নবা উৎচরি। মখোয়না জাতিগী শেবা তৌরম্বা অমসুং চাউনা কৎথোকখিবা অদুনা প্রজা খুদিংমক্তা লেপ্তনা ইথিল পীরি।"
প্রধান মন্ত্রী শ্রী নরেন্দ্র মোদী অমসুং কনাদাগী প্রধান মন্ত্রী জস্তিন ত্রুদোর অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রীনা কনাদাগী প্রধান মন্ত্রী জস্তিন ত্রুদোরগা তেলিফোন্দা ৱারী শানখ্রে। লুচিংবা অনিমক্না কোবিদ-১৯ লাইচৎনা মখোয়গী লৈবাকশিংদা ওইরক্লিবা ফিবমগী মতাংদা ৱারী শানখি অমসুং হকশেল অমসুং শেল-থুমগী অৱাবশিং কোকহন্নবা মালেমগী ওইনা মতেং পাংনবা য়াবশিংগী মতাংদা খন্নখি। মালেমগী ওইনা মীওইবা খুন্নাইগী অফবা মগুনশিং চাউখৎহনবা য়াওনা কোবিদ মতুংগী মাংলেমদা ভারত-কনাদাগী মরূপ-মপাং ওইবা মরী অসি তুংকোইনা ফোর্স অমা ওইহনবা হায়না মখোয়না য়ানখি। ৱর্ল্দ হেল্থ ওর্গনাইজেসন য়াওনা মালেমগী লুপশিং মপাঙ্গল কনখৎহনবগী দরকার ওইবা অদু লুচিংবশিংনা তকশিনখি অমসুং হকশেল, খুন্নাই, শেন-থুম অমসুং রাজনিতিগী ওইবা ৱাফমশিংদা মালেমগী তোঙান-তোঙানবা ফম্বাকশিংদা পুন্না থবক তৌমিন্নবা হায়না য়ানখি। কনাদা লৈরিবা ভারত মচাশিংদা হন্দক কনাদা সরকারনা মতেং পাংখিবা অমসুং মখোয় ভারত্তা অমুক হল্লক্নবা খুদোংচাবা পীখিবদা প্রধান মন্ত্রী মোদীনা তরাম্না ওক্লি। ভারত্তগী কনাদাগী মীওইশিং হল্লক্নবা হোৎনবদা মতেং পাংলকপগীদমক প্রধান মন্ত্রী ত্রুদোরনা মহাক্কী হরাওবা ফোংদোকখি। তুংদা মখোয়গী ৱারী শানবা মখা চৎথবা হায়না লুচিংবা অনি য়ানখি। গনতন্ত্রগী মগুনশিংদা থাজবা থম্লিবা অনৌবা ইকোনোমিশিং ওইনা , ভারত অমসুং কনাদানা মালেমগী ওইবা ৱাফম কয়াদা মান্নবা মিৎয়েং লৈরি হায়না মখোয়না য়ানখি।
ব্লুমবর্গ গ্লোবেল বিজিনেস ফোরমদা প্রধান মন্ত্রীনা কীনোৎ এদ্রেস পীখ্রে

প্রধান মন্ত্রী শ্রী নরেন্দ্র মোদীনা ঙসি ন্যু য়োর্কতা পাংথোকপা ব্লুমবর্গ গ্লোবেল বিজিনেস ফোরমদা কীনোৎ এদ্রেস পীখ্রে। শক্নাইরবা কয়া তিনখিবা অদুদা ৱা ঙাংলদুনা প্রধান মন্ত্রীনা হায়খি মদুদি তঞ্জা অসি মহাক্না ভারতকী চাউখৎ ৱারীগী মখা তাবা মায়কৈগী মতাংদা ৱারী শান্ননবা শিজিন্নগনি। প্রধান মন্ত্রীনা হায়খি মদুদি ভারতকী চাউখৎপগী ৱারী অসি য়ুম্বী মরিদা শাখিবনি, মখোয়শিং অদুদি দেমোক্রেসী, দেমোগ্রাফী, দিমান্দ অমসুং দেসিসিবনেসনি। ভারতকী ইকোনোমী অসি লৈবাক মনুংগী ওইবা পোলিতিকেল স্তেবিলিতীগী ক্লাইমেৎতগী কান্নবা ফংলি হায়না প্রধান মন্ত্রীনা ফোংদোকখি। সরকারনা হৌদোক্লিবা মায়পাক্লবা রিফোর্মশিংবু মালেমনা শকখংবিরিবা অদুসু প্রধান মন্ত্রীনা পাউদমখি। মসিগা মরী লৈননা ৱার্ল্দ বেঙ্কনা হোৎপা ইজ ওফ দুয়িং বিজিনেস ইন্দেক্সতা থাক হুম্ফুমঙা হেঙ্গৎলকপা য়াওনা লোজিস্তিক্স পর্ফোমেন্স ইন্দেক্সতা থাক তরা হেঙ্গৎলকপা, গ্লোবেল কম্পিতেতিবনেস ইন্দেক্সতা পোইন্ত তরাহুমদোই কাখৎলকপা, গ্লোবেল ইনোভেসন ইন্দেক্সতা থাক কুনমরি হেঙ্গৎলকপা অদু মহাক্না পনখি। প্রধান মন্ত্রীনা ব্লুমবর্গ নেস্নেল ব্রান্দ ত্রেকর ২০১৮ সর্ভেগী মতাংদসু ফোংদোকখি মদুনা হন্দক্তা ভারতপু গ্লোবেল ইনভেস্তমেন্তকী পুক্নিং চিংশিনবদা তোপ পর্ফোমিং এসিয়ান ইকোনোমী ওইনা থাক পীরি। রিপোর্ত অসিগী ইন্দিকেতর ১০গী মনুংদা ৭, পোলিতিকেল স্তেবিলিতী, করেন্সী স্তেবিলিতী, হায় ক্বালিতী প্রদক্তস, এন্তি করপসন, লো কোস্ত ওফ প্রদক্সন, স্ত্রেতেজিক লোকেসন অমসুং রেসপেক্ত ফোর আই.পি.আর.এস.তা ভারতনা মকোকথোংবা থাক্তা লৈরি। প্রধান মন্ত্রীগী কীনোৎ অসি ব্লুমবর্গকী ফাউন্দর শ্রী মাইকেল ব্লুমবর্গকা লোয়ননা ইন্তরেক্তিব সেসন অমা পাংথোক্লবা মতুংদা পীখি।
প্রধান মন্ত্রীনা হয়েং মুম্বাইদা ইন্দিয়ন সেনিমাগী নেস্নেল ম্যুজিয়মগীদমক অনৌবা বিলদিং শঙ্গাগনি

প্রধান মন্ত্রী শ্রী নরেন্দ্র মোদীনা হয়েং ১৯ জনুৱারি ২০১৯দা ইন্দিয়ন সেনিমাগী নেস্নেল ম্যুজিয়মগীদমক অনৌবা বিলদিং শঙ্গাগনি। মহাক্না নেস্নেল ম্যুজিয়মদা চৎকনি অমসুং মীয়াম তিনবদা ৱা ঙাংগনি। ইন্দিয়ন সেনিমাগী নেস্নেল ম্যুজিয়ম অসি ভারতকী ইনাক খুল্লবা সেনিমাগী ওইবা পুৱারি লোয়ন লোয়ননা সেনিমাগী ইভোলুসনগী থোংদা মনুং চল্লিবা ভারতকী সোসিও-কলচরেল হিস্তরি অদু উত্থোক্নবা লিংখৎপনি। মসিনা য়েংবা লাকপশিংবু ভিজুয়েলশিং অমসুং গ্রাফিকশিং, ফিল্ম ক্লিপ্পিংশিং, আর্তিফেক্তস, পব্লিসিতী মেতরিয়েলস, ইন্তরেক্তিব একজিবিতস অমসুং অহেনবা কয়া অমগী মতেংগা লোয়ননা ৱারি লিবগী মওংদা ইন্দিয়ন সেনিমাগী চহী চামা হেল্লবা পুক্নিং শুমহৎনিঙাই ওইবা থোংচৎ অমগী থোংদা পুদুনা চৎকনি। সাউথ মুম্বাইদা লৈরিবা ফিল্মস দিবিজন কমপ্লেক্স অসি হিস্তোরিক গুলশন মহল অমসুং ন্যু ম্যুজিয়ম বিলদিং হায়না বিলদিং অনিদা খায়দোক্লি। ন্যু ম্যুজিয়ম বিলদিং অসিদা থাক মরি লৈরি: অহানবা থাক- গান্ধী & সেনিমা, অনিশুবা থাক- চিলদ্রেন্স ফিল্ম স্তদিও, অহুমশুবা থাক-লতেক্নোলোজী, ক্রিয়েতিবিতী অমসুং ইন্দিয়ন সেনিমা অমদি মরিশুবা থাক- সেনিমা এক্রোস ইন্দিয়া। ন্যু ম্যুজিয়ম বিলদিং অসিদা স্তেত-ওফ-দি-আর্ত দিজিতেল সেনিমা প্রোজেক্তর অমসুং ৭.১ সরাউন্দ সাউন্দ সিস্তেম য়াওবা ওদিতোরিয়ম অনিসু লৈগনি।
মন্ত্রীমন্দলনা কম্পিতিসন কমিসন ওফ ইন্দিয়াগী রাইৎসাইজিংদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কম্পিতিসন কমিসন ওফ ইন্দিয়াগী হৌজিক হাংদুনা লৈরিবা ফম অনি অমসুং হাংলগদবা ফম অমা মেনশিনবা তৌদনা হান্না লৈরম্বা চেয়রপর্সন অমা অমসুং মেম্বর তরুক (অপুনবা মশিং তরেৎ) লৈরম্বা অদু হন্থহন্দুনা চেয়রপর্সন অমা অমসুং মেম্বর অহুমগা (অপুনবা মশিং মরি) ওইনবদা অয়াবা পীখ্রে। ফম অমদি ইং ২০১৮গী সেপ্তেম্বর থাদা ওফিস পায়বগী মতম লোইরগনি। কান্নবশিং: প্রপোজেল অসিনা কমিসন অসিগী মেম্বরশিংগী পোস্ত অহুম হন্থহন্দুনা “মিনিমম গবর্নমেন্ত- মেক্সিমম গর্বনান্স”কী ওইবা সরকারগী পান্দম অদু পাংথোকপা ঙম্লগনি। য়ুমফম: কমিসনদা চেয়রপর্সন অমা লৈগনি অমসুং অনিদগী তাদবা অমদি তরুক্তগী হেন্দবা মেম্বরশিং লৈগনি হায়না কম্পিতিসন এক্ত, ২০০২গী সেক্সন ৮(১)দা পীরি। হৌজিকমক্কী ওইনা চেয়রপর্সন অমা অমসুং মেম্বর মরি লৈরি। কমিসন অসি মথৌ তৌবা হৌরকপা মতমদগী হৌনা কোলেজিয়ম অমগুম মথৌ তৌরি। কমিসনগী সাইজ অসি জপান, য়ু এস এ অমসুং য়ু কেগী কম্পিতিসন ওথোরিতিশিংগুম্বা তোঙান তোঙানবা অচৌবা জুরিদিক্সনশিংগা মান্নৈ।
প্রধান মন্ত্রীনা গোপাল কৃষ্ণ গোখলেগী মপোক নুমিত্তা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা গোপাল কৃষ্ণ গোখলেদা মহাক্কী মপোক নুমিত্তা ইকাই খুম্নবা উৎখ্রে। প্রধান মন্ত্রীনা হায়খি, “গোপাল কৃষ্ণ গোখলেবু মহাক্কী মপোক নুমিৎনা লাকপদা নিংশিংজরি। লৌশিংতনা য়োম্লবা লেমজনীংঙাই ওইরবা মীশক অমনি, লাইরিক লাইশু অমসুং খুনাই অসিবু চাউখৎনবা হোৎনবদা অচৌবা থৌদাং লৌবীরম্মি। মাহাক্না ভারতকী নীংখা তম্বগী খোংজংদা শিংথানীংঙাই ওইরবা লুচিংবগী থৌদাং লৌবীখি।”
মন্ত্রীমন্দলনা ভারত অমসুং বোলিভিয়াগী মরক্তা রেলৱেজকী লমদা খুয়েক পীনখিবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বোলিভিয়াগী মরক্তা বাইওসিয়েনিক রেলৱে ইন্তিগ্রেসন কোরিদোর প্রোজেক্তকা মরী লৈননা তেংবাং পীননবা খুয়েক পীনখিবা য়ানা ৱারোলদা অয়াবা পীখ্রে। য়ানা ৱারোল অসিনা ইনফোর্মেসন, এক্সপার্তশিংগী মীফম, সেমিনার, তেক্নিকেলগী ওইবা খোংচৎ অমসুং নাকল অনিমক্না য়ানরবা কোওপরেসন প্রোজেক্তশিং থবক্তা ওন্থোকপদা লাইথোকহল্লগনি। য়ানা ৱারোল অসি ২০১৯গী মার্চ থাদা খুৎয়েক পীনখি।
পি.এম.গী য়ু.এস.এ. খোঙচৎকী মাঙওইননা মহাক্না পীরমবা খোঙশাল্লমদাই ৱারোল

য়ুনাইতেদ স্তেত্স ওফ অমেরিকাগী হিজ এক্সেলেন্সী প্রেসিদেন্ত জো বাইদেনগী পাউকৎ ফংদুনা ঐ সেপ্তেম্বর ২২দগী ২৫, ২০২১ ফাওবা য়ু.এস.এ.দা চৎকনি‍। ঐগী খোঙচত্তা ঐনা প্রেসিদেন্ত বাইদেনগা লোয়ননা ভারত-য়ু.এস. কম্প্রিহেন্সিব গ্লোবেল স্ত্রেতেজিক পার্ত্নরসিপ য়েংশিনমিন্নগনি অমদি নাকল অনিমক্কী ইন্তরেস্ততা লৈবা রিজনেল অমসুং মালেমগী ওইবা ইসুশিংগী মরমদা ৱাখল্লোন ফোঙদোক্নগনি‍। ঐনা ভাইস-প্রেসিদেন্ত কমলা হেরিসকা উনদুনা ঐখোয়গী লৈবাক অনিগী মরক্তা মরুওইনা সাইন্স অমসুং তেক্নোলোজীগী লমদা মতেং পাংনবগী খুদোংচাবশিং য়েংমিন্ননবা পান্দম থম্লি‍। ঐনা অহানবা ইন-পর্সন ক্বাদ লীদর্স সম্মিত প্রেসিদেন্ত বাইদেন, ওস্ত্রেলিয়াগী প্রধান মন্ত্রী স্কোত মোরিসন অমসুং জপানগী প্রধান মন্ত্রী য়োসিহিদে সুগাগা লোয়ননা শরুক য়াগনি‍। মীফম অসিনা চহিসিগী মার্চ থাদা পাঙথোকখিবা ঐখোয়গী ভর্চুএল মীফম অদুগী মহৈশিংগী ফীভম য়েংশিন্নবা তাঞ্জা অমা পীদুনা ইন্দো-পেসিফিক রিজনগীদমক ঐখোয়গী মান্নবা মঙলান্দা য়ুম্ফম ওইদুনা তুংদা থবক তৌমিন্ননবা মচং ওইবা ৱাফমশিং খঙদোক্নবা খুদোংচাবা অমা পীরি‍। ঐনা ওস্ত্রেলিয়াগী প্রধান মন্ত্রী মোরিসন অমসুং জপানগী প্রধান মন্ত্রী সুগাগা উনদুনা মখোয় মখোয়গী লৈবাকশিংগা লৈনরিবা নাকল অনিগী ওইবা মরী য়েংশিনমিন্নদুনা রিজনেল অমসুং মালেমগী ওইবা ইসুশিংদা কান্নরবা তাথোক তাশিন তৌবগী থৌওং মখা চত্থগনি‍। ঐগী খোঙচৎ কোমিদ-১৯ লাইচৎ, তেরোরিজম থেংনবগী তঙাই ফদবা, অইং অশাগী খল কায়থরকপা অমসুং অতৈ মরুওইবা ইসুশিং য়াওনা মালেমগী লৈরিবা শিংনবশিংদা মীৎয়েং থমদুনা য়ুনাইতেদ নেসন্স জেনেরেল এসেমব্লীদা ৱা ঙাঙদুনা লোইশিনগনি‍। ঐগী য়ু.এস.কী খোঙচৎ য়ু.এস.এ.গা লৈনরিবা কম্প্রিহেন্সিব গ্লোবেল স্ত্রেতেজিক পার্ত্নরসিপ মপাঙ্গল কনখৎহন্নবা, ঐখোয়গী স্ত্রেতেজিক পার্ত্নর ওইরিবা জপান অমসুং ওস্ত্রেলিয়াগা লৈনরিবা মরি হেন্না চেৎশিনহন্নবা অমদি মরুওইবা মালেমগী ইসুশিংদা পুনশিনমিন্নবগী চৎনবী মাঙদা পুখৎনবা তাঞ্জা অমা ওইগনি‍।
প্রধান মন্ত্রীনা মহাক্কী বিলাস্পুর রেল্লীদা মহৈরোইশিংনা উৎখিবা ক্রিএতিব আর্তৱর্কশিংবু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা মহাক্না হিমাচল প্রদেশকী বিলাস্পুরদা ৱা ঙাঙবগী থৌরমদা মহৈরোই অনিনা উৎখিবা আর্তৱর্ক শেয়র তৌখ্রে। প্রধান মন্ত্রীনা মহৈরোইশিংবু ক্রিএতিব পোর্ত্রেতকীদমক্তা থাগৎখি। পাউমী, দাঃ অশ্বিনি শর্মগী ত্বীত অমবু পল্লদুনা, প্রধান মন্ত্রীনা অসুম্না ত্বীত তৌরকখিঃ “য়াম্না ক্রিএতিব ওই…উমং অমসুং পুনম্বু থাগৎচরি”।
প্রধান মন্ত্রীনা কানপুরগী লম্বীগী খুদোংথিবা থৌদোক্তা লৈখিদ্রবশিংদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা উত্তর প্রদেশকী কানপুরদা লম্বীগী খুদোংথিবা অমদা লৈখিদবা মীওইশিংগীদমক অৱাবা ফোংদোকখ্রে। ত্বীত অমদা প্রধান মন্ত্রীনা লৈখিদ্রবশিংগী নুংশি-চান্নবশিংগীদমক অৱাবা ফোংদোকখ্রে অমসুং অশোকপশিংবু অথুবা মতমদা ফগৎনবা থৌনিজখি। প্রধান মন্ত্রীনা লৈখিদ্রবশিংগী মচা-মশুদা পি.এম.এন.আর.এফ.তগী লুপা লাখ ২গী ক্ষেত্রীপুরোন অমসু লাওথোকখ্রে। অশোকপশিংদা লুপা ৫০,০০০ পীরগনি।
প্রধান মন্ত্রীনা হয়েং নই দিল্লীদা পাংথোক্কদবা বুদ্ধ জয়েন্তীগী থৌরমদা শরুক য়াগনি

এপ্রিল ৩০, ২০১৮দা ভারতকী কোনুং নই দিল্লীগী ইন্দিরা গান্ধী ইন্দোর স্তেদিয়মদা পাংথোক্কদবা বুদ্ধ জয়েন্তীগী থৌরমদা প্রধান মন্ত্রী শ্রী নরেন্দ্র মোদী শরুক য়াগনি। মহাক্না সংঘ দানা খুদোল তমগনি। মহাক সেন্ত্রেল ইন্সতিত্যুৎ ওফ হায়র তিবেতান স্তদীজ অমসুং বোধ গয়াগী ওল ইন্দিয়া ভিক্ষু সংঘদা পাংথোক্কদবা বৈশাখা সম্মান প্রাশস্তি পূজা দসু শরুক য়াগনি। মহাক্না মীয়ামগী মীফমদা ৱা ঙাংগনি।
পি.এম.না ৱেবিনার ১১গী খুত্থাংদা বজেৎতা লাউথোকখিবশিং মাংদা পুখৎনবা খন্ন-নৈনবা অমসুং ব্রেন-স্তোর্মিংদা লুচিংখ্রে

ঙসি পি.এম.না দি.আই.পি.এ.এম.গী বজেৎকা মরী লৈননা লাউথোকখিবশিং অদু খন্ননবা ৱেবিনারদা ৱা ঙাংখ্রে। মসি পি.এম.না ৱা ঙাংখিবা বজেৎকা মরী লৈনবা ১১শুবা ৱেবিনার ওইরি। পি.এম.না হায়র এজুকেসন, রুরেল দিবেলপমেন্ত, এগ্রিকলচর, দিফেন্স, হেল্থ, দি.পি.আই.আই.তি., পি.এস.এ., এম.এন.আর.ই., দি.ই.এ., অমসুং দি.আই.পি.এ.এম.গী মন্ত্রালয়/বিভাগশিংগা মরী লৈনবা বজেৎকী ৱেবিনারদা শরুক য়াখি। কেন্দ্রগী বজেৎ ২০২২দা লৈবাক অসিগী ইকনোমিক গ্রোথকী মতাংদা অমসুং ঐখোয়গী মীয়ামগী য়াইফনবা থৌরাং কয়ামরুম লাউথোকখি। ৱেবিনারশিং অসি বজেৎকী মোমেন্তম অসি লেংদনা থম্নবা অমসুং মসি ইমপ্লিমেন্ত তৌবদা স্তেকহোল্দর পুম্নমক্তা মপু অমা ওইবগী ৱাখল্লোন পোকহন্নবা পান্দমগা লোয়ননা পাঙথোকখি। ৱেবিনারশিং অসিদা স্মার্ত এগ্রিকলচর, পি.এম. গতিশক্তি, দিফেন্সতা আত্মনির্ভর ওইবা, দিজিতেল এজুকেসন অমসুং দাইনামিক স্কিল্লিং, ইনক্লুসিব অমসুং ইক্বিতেবল হেল্থকিয়র দেলিবরী, মেক ইন ইন্দিয়া অমসুং এস্পিরেস্নেল ইকনোমী অসিনচিংবা হীরম মখল কয়া কবর তৌখি। ৱেবিনারশিং শিনখিবগী মপুং ওইবা পান্দমদি বজেৎকীদমক মরু ওইবা স্তেকহোল্দরশিংগী মরক্তা মপুং অমা ওইবগী ৱাখল্লোন অদু পোহনবনি। মসিগী থৌওং অসিনা অনৌবা শেনবা চহি হেক হৌবগা মন্ত্রালয় অমসুং বিভাগশিংনা থবক পাইখৎপা য়ানবগী মতেং পাংগনি অমসুং মতম চানা ইমপ্লিমেন্ত তৌবা ঙমহনগনি। তোঙান-তোঙানবা স্তেকহোল্দরশিংগা খন্ন-নৈনবনা মখোয়গী প্রেক্তিকেল/গ্লোবেল এক্সপর্তিস অমসুং এক্সপরিয়েন্স ফংহনবা অমসুং অপনবশিং খঙদোকপদা মতেং ওইগনি। বজেৎ অসি ফেব্রুৱারী ১দা হোংদোকপা অমসুং ৱেবিনারশিং অসিগী ৱারী-ৱাতায় শাবা অসিনা রাজ্য সরকারশিংনা মরু ওইবশিংদা হেন্না বিজিবিলিতী ফংবা অমদি মখোয়গী বজেৎ হেন্না নীংথিনা প্লান তৌবা ঙমহনগনি। ৱেবিনার অসিদা ওন্তপ্রিনোর, এম.এস.এম.ই., এক্সপোর্তর, গ্লোবেল ইনভেস্তর, কেন্দ্র অমসুং রাজ্য সরকারশিং, স্তার্তঅপশিংগী লমদগী নহারোলশিং য়াওনা স্তেকহোল্দর লিশিং ৪০রোমনা শরুক য়াখি। ৱেবিনার অমমমদা কমপ্রিহেন্সিব পেনেল দিস্কসনশিং অমসুং থিম-বেজ ব্রেক-আউত সেসনশিং শিনখি। ৱেবিনারশিং অসিদগী বজেৎতা লাউথোকখিবশিং নীংথিনা ইমপ্লিমেন্ত তৌবদা মতেং ওইগদবা সরকারনা মশিং য়াম্লবা কান্নরবা সজেসনশিং ফংখি।
প্রধান মন্ত্রীনা মীয়াম্বু ওরিয়াগী অনৌবা চহি অমসুং মহা বিশুবা পানা সঙ্ক্রান্তীনা লাকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা মীয়াম্বু ওরিয়াগী অনৌবা চহি অমসুং মহা বিশুবা পানা সঙ্ক্রান্তীনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “ওরিয়াগী অনৌবা চহি অমসুং মহা বিশুবা পানা সঙ্ক্রান্তীগীদমক নুংঙাইবা ফোংদোকচরি। লাক্লিবা চহি অসিনা মীপুম পুম্নমক্কী পুন্সিদা নুংঙাই-য়াইফবা অমসুং হকচাং ফবা পুরকপা ওইরসনু।”
প্রধান মন্ত্রীনা ভারতকী বেদমিন্তন তীম্না থোমাস কপ লৌবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী বেদমিন্তন তীম্বু থোমাস কপ লৌবগীদমক্তা থাগৎপা ফোংদোকখ্রে। প্রধান মন্ত্রীনা ত্বীত অমদা অসুম্না হায়খিঃ “ভারতকী বেদমিন্তন তীম্না পুৱারী ইখ্রে! ভারতনা থোমাস কপ লৌবদা লৈবাক পুম্বনা নুংঙাইবা ফাওরি! ঐখোয়গী মায় পাক্লবা তীমদা থাগৎপা ফোংদোক্লি অমসুং তুংগী থৌরম খুদিংদা মায় পাকপা ওইসনু হায়বগী য়াইফ পাউজেল পীজরি। মায় পাকপা অসিনা ইনখৎলক্লিবা শান্নরোই কয়াদা ইথিল পীগনি”।